Document ID: 32014R0380

NEUVOSTON ASETUS (EU) N:o 380/2014,
annettu 14 päivänä huhtikuuta 2014,
tietyistä Guinean tasavaltaan kohdistuvista rajoittavista toimenpiteistä annetun asetuksen (EU) N:o 1284/2009 muuttamisesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 1 kohdan,
ottaa huomioon Guinean tasavaltaan kohdistuvista rajoittavista toimenpiteistä 25 päivänä lokakuuta 2010 annetun neuvoston päätöksen 2010/638/YUTP (1),
ottaa huomioon unionin ulkoasioiden ja turvallisuuspolitiikan korkean edustajan ja komission yhteisen ehdotuksen,
sekä katsoo seuraavaa:
(1)
Neuvoston asetuksella (EU) N:o 1284/2009 (2) otettiin käyttöön tiettyjä Guinean tasavaltaan kohdistuvia rajoittavia toimenpiteitä neuvoston yhteisen kannan 2009/788/YUTP (3) mukaisesti (yhteinen kanta on korvattu päätöksellä 2010/638/YUTP). Kyseisiin toimenpiteisiin kuuluivat puolustustarvikkeisiin liittyvien teknisen tuen, rahoitustuen ja muiden palvelujen kieltäminen ja sellaisten tarvikkeiden myynnin, toimituksen, siirron tai viennin kieltäminen, joita voidaan käyttää kansallisissa tukahduttamistoimissa.
(2)
Neuvosto hyväksyi 14 päivänä huhtikuuta 2014 päätöksen 2014/213/YUTP (4), jolla muutetaan päätöstä 2010/638/YUTP aseiden ja sellaisten tarvikkeiden vientikiellon poistamiseksi, joita voidaan käyttää kansallisissa tukahduttamistoimissa.
(3)
Tietyt kyseisten toimenpiteiden kumoamiseen liittyvät seikat kuuluvat Euroopan unionin toiminnasta tehdyn sopimuksen soveltamisalaan, ja niiden täytäntöönpanemiseksi tarvitaan sen vuoksi unionin lainsäädäntöä erityisesti sen varmistamiseksi, että talouden toimijat soveltavat niitä yhtenäisesti kaikissa jäsenvaltioissa.
(4)
Asetus (EU) N:o 1284/2009 olisi sen vuoksi muutettava,
ON HYVÄKSYNYT TÄMÄN ASETUKSEN:
1 artikla
Muutetaan asetus (EU) N:o 1284/2009 seuraavasti:
1)
Kumotaan 1 artiklan a, b ja c alakohta.
2)
Kumotaan 2, 3, 4 ja 5 artikla.
3)
Korvataan 7 artikla seuraavasti:
”7 artikla
Edellä 6 artiklan 2 kohdassa säädetystä kiellosta ei seuraa minkäänlaista korvausvastuuta sellaisille luonnollisille henkilöille, oikeushenkilöille, yhteisöille tai elimille, jotka ovat asettaneet varoja tai taloudellisia resursseja saataville, jos ne eivät tienneet eikä niillä ollut perusteltua syytä epäillä, että niiden toiminta rikkoisi kyseistä kieltoa.”
4)
Kumotaan liite I.
5)
Korvataan liite III tämän asetuksen liitteessä olevalla tekstillä.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 14 päivänä huhtikuuta 2014.

Labels: 3
18
5